Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: az 55/2004. (III. 31.) Korm. rendelethez
Paragraph Index: 516

6. A mintavételi eljárás 6.1. A mintavételi felszerelésnek eleget kell tennie az egyedi azonosítás, a biztonságos tárolás és a sérthetetlenség követelményeinek, valamint a WADA elõírásainak. A mérésre szolgáló eszközöket rendszeresen hitelesíteni kell. 6.2. Az eljárás lényegét és folyamatát a mintavétel elõtt a versenyzõvel ismertetni kell. Különösen indokolt esetben, a doppingellenõr engedélyével, az általa megjelölt idõpontig a versenyzõ kísérõjével elhagyhatja a mintavételi helyiséget, amennyiben még nem kezdte meg a mintaszolgáltatást. 6.3. A vizelet-mintavétel lezárt, ellenõrzött mintavételi edénybe történik, az adminisztratív helyiségben tartózkodó ellenõr és tanú jelenlétében. A doppingellenõrnek biztosítania kell, hogy a versenyzõ megfelelõ számú mintavételi edénybõl választhasson. A korrekt vizsgálat végzéséhez legalább 75 ml vizeletre van szükség, amelybõl 50 ml-t az „A” feliratú, 25 ml-t pedig a „B” feliratú mintavételi edénybe kell tölteni. A test egyéb szöveteibõl történõ mintavétel eljárási rendjét az érintett szövetségnek a doppingszabályzatban kell rendeznie. 6.4. Az ellenõrzés eredményének befolyásolása, illetve a csalás elkerülése érdekében a felesleges ruhadarabokat a versenyzõnek le kell vennie. Mindig azonos nemû doppingellenõr és tanú jelenlétét kell biztosítani a vizsgálat során. 6.5. A versenyzõ az általa kiválasztott, elõre megszámozott mintaszállító edénypárba tölti ki a vizeletmintát, majd lezárja azokat. Az egyedi kódot a mintakísérõ ûrlapon fel kell tüntetni, amit a versenyzõ, kísérõje és a doppingellenõr ellenõriz. 6.6. Ha valamelyik nemzeti, illetve nemzetközi szövetség elõírja, akkor a gyûjtõedényben lévõ maradék vizelet pH-ját és fajsúlyát meg kell mérni. Ennek eredményét a mintakísérõ ûrlapon fel kell tüntetni (a pH 5—7, a fajsúly 1010 vagy e fölött elfogadható). Ezeknek az értékeknek nem megfelelõ értékek esetén új vizeletmintát kell levenni. 6.7. A doppingellenõr új minta szolgáltatását írhatja elõ, amennyiben a minta nem felel meg az elõírásoknak, illetve a minta eredetiségével kapcsolatban kétségek merülnek fel. Az ismételt mintaszolgáltatás megtagadása az elsõ mintaszolgáltatás megtagadásának következményeivel jár. Ismételt mintaszolgáltatás esetén mindkét mintát a laboratóriumba kell szállíttatni. Amennyiben a második vizeletminta pH-ja és fajsúlya sem megfelelõ, a további mintavételtõl el lehet tekinteni. 6.8. A versenyzõnek nyilatkoznia kell azokról a gyógyszerekrõl vagy egyéb készítményekrõl, amelyeket a vizsgálatot megelõzõ 10 napon belül szedett. Az adatokat bizalmasan kell kezelni, de azokat fel kell tüntetni a mintavételi ûrlapon. 6.9. A doppingellenõr által kitöltött mintakísérõ ûrlapon szereplõ adatok helyességét, valamint a mintavétel befejezését a mintavételkor a mintavételi helyiségben tartózkodó valamennyi személy aláírásával igazolja. Bármilyen észrevételt az ellenõrzéssel kapcsolatban ezen az ûrlapon kell dokumentálni. 6.10. Az ûrlapból példányt kap — a versenyzõ, — az ellenõrzést elrendelõ doppingellenes szervezet, — a szövetség, és — a laboratórium (ezen a példányon név nem szerepelhet, csak kódszám).

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes